
Popovača, svibanj 2024.

OBRAZLOŽENJE UZ PRIJEDLOG 2. REBALANSA FINANCIJSKOG PLANA ZA  2024. GODINU 

SAŽETAK RAČUNA PRIHODA I RASHODA

Ovim Prijedlogom  2. Rebalansa Financijskog plana planirani prihodi i rashodi povećavaju se za 4.469.887,00   eura. Novi plan prihoda i rashoda za 2024. godinu sada iznosi 34.054.962,00 eura.  
PRIHODI

Predloženo povećanje prihoda obuhvaća prihode skupine:

- 63- kapitalna pomoć proračunskom korisniku od proračuna koji im nije nadležan – predlažemo povećanje u iznosu 601.000,00 eura za dobivenu pomoć od Ministarstva zdravstva za opremanje forenzičkih odjela i pomoć Općine Velika Ludina za opremanje Odjela za psihoterapiju sa dnevnom bolnicom, kapitalne pomoći temeljem prijenosa EU  sredstava u iznosu 7.722,00 eura za primljena sredstva Fonda za zaštitu okoliša.

- 64- prihode od zateznih kamata u iznosu 84,00 eura i prihoda od dividende u iznosu 3.026,00 eura za isplaćeni dividendu za dionice PBZ čiji smo vlasnici.

- 66 - prihode od prodaje proizvoda i robe  u iznosu 15.000,00 eura za očekivani prihod od prodaje drva - vjetroloma u bolničkoj šumi.

- 67 - prihode od HZZO za očekivani prihod od limita u iznosu  od 3.738.889 eura. 

RASHODI

Predloženo povećanje rashoda  obuhvaća rashode skupine:

- 31 – rashodi za zaposlene - predlažemo povećanje u iznosu 3.500.000,00 eura zbog povećanja bruto plaće temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/24) koja se počela primjenjivati za obračun plaće od ožujka 2024. godine.   

- 32 – materijalni rashodi - predlažemo povećanje u iznosu 120.000 eura, a odnose se na povećanje rashoda za nabavu literature u iznosu 5.000 eura, ostalih materijala u iznosu 5.000,00 eura, usluge iznošenja i odvoza smeća u iznosu 40.000 eura, te ostalih komunalnih usluga u iznosu 20.000 eura te rashoda za ugovore o djelu u iznosu 50.000,00 eura.   

- 42 – rashodi za nabavu opreme  predlažemo povećanje u iznosu 849.887,00 eura, a odnose se na nabavu opreme za opremanje forenzičkih odjela koje je financiralo Ministarstvo zdravstva u iznosu 599.956,25 eura, nabavu dehidratora u iznosu 7.722,00 eura financirano sredstvima Fonda za zaštitu okoliša, dodatnih ulaganja na građevinskim objektima zbog starosti naših objekta i sl.   

b) Obrazloženje posebnog dijela financijskog plana 
	Naziv programa:
Cilj programa:
Pokazatelj uspješnosti programa
Opis programa:
Obrazloženje programa kroz ciljeve koji će se ostvariti provedbom programa
	Aktivnost  redovne djelatnosti - zdravstvena zaštita bolesnika  oboljelih od akutnih i kroničnih duševnih bolesti. 

Obuhvaća stacionarnu i specijalističko konzilijarnu zdravstvenu zaštitu s dnevnom bolnicom. Bolnica u okviru svojih mogućnosti, odnosno raspoloživim sredstvima prema financijskom planu, svojim programom zdravstvene zaštite osoba s duševnim  smetnjama osigurava svu potrebnu zdravstvenu zaštitu od dijagnostičke obrade do liječenja i njege te rehabilitacije, odnosno uključenja u obiteljsku, radnu i društvenu sredinu. Osnovni cilj Bolnice koji svojim programom želi postići je omogućiti efikasno, pravodobno i kvalitetno liječenje svojih pacijenata pazeći pritom na što racionalnije korištenje financijskih sredstava i opreme s kojom raspolaže.

Redovna djelatnost  planirana je ukupnom iznosu od 29.098.466,00 eura. Predloženim izmjenama plan se  povećava  za 4.469.887,00 eura i novi plan  iznosi  33.568.353,00 eura.  Aktivnost redovne djelatnosti  financira se iz izvora prihoda:  4.3.2. Prihodi za  posebne namjene  u iznosu  29.975.052,00 eura,  izvora prihoda 3.1.1. Vlastiti prihodi u iznosu 162.579,00 eura, izvora prihoda 6. Donacije u iznosu  120.000,00 eura te  izvora prihoda 5.2.1.  Pomoći u iznosu od  65.000,00 eura, izvora 5.2.2. Pomoći – PK u iznosu 3.236.000,00 eura, izvora 5.2.3. Pomoći iz EU sredstava u iznosu 7.722,00 eura.   




	Naziv programa:


	Minimalni financijski standard - zdravstvo

	Cilj programa:
	Održavanje i zanavljanje objekata i opreme bolnice.

	Pokazatelj uspješnosti programa:
	Nije dolazilo do  zastoja u radu zbog kvarova opreme, a redovitim održavanjem produžuje se vijek upotrebe opreme. 


	Opis programa:
	Tekuće i investicijsko održavanje i zanavljanje opreme u 2024. godini planirano je u iznosu od 353.887 eura. 

	Obrazloženje programa kroz ciljeve koji će se ostvariti provedbom programa
	Održavanje opreme treba nam osigurati redoviti rad strojeva za pranje, sušenje i glačanje rublja u bolničkoj praonici rublja, održavanja pumpi i plamenika u pet plinskih kotlovnica trebaju  osiguravati grijanje i toplu sanitarnu vodu za 16 stacionarnih odjela, poliklinike, dnevne bolnice i druge prateće službe te održavanje klima uređaja i sustava za hlađenje. Umjesto  usluge održavanja integriranog bolničkog informacijskog sustava predlaže se dodatno ulaganje na nefinancijskoj imovini za potrebe nadogradnje IBIS modulom forenzika, modulom mobilne sestrinske dokumentacije i modulom mobilne povijesti bolesti. U 2024 godini planira se nabava električne nagibne pečenjare i plinskog kotla za potrebe centralne kuhinje kako bi se zanovila oprema koja će osigurati kontinuiranu pripremu obroka za pacijente. Ujedno se planira i klimatizacija u centralnoj kuhinji  te praonici rublja kako bi se poboljšali uvjeti rada zaposlenika.


Na ostalim programima i aktivnostima nije bilo izmjena. 



                          








           v.d.  Ravnateljica:








        Ljiljana Božić, dr. med.  

